

Spoločnosť Technické služby Starého Mesta a.s.,

ako správca trhov MČ Bratislava - Staré Mesto,v súvislosti s organizovaním akcie

**STAROMESTSKÉ VIANOČNÉ TRHY 2021**

vyhlasuje výberové konanie na prenájom stánkov na Hviezdoslavovom námestí v Bratislave na obdobie

**od 26. novembra do 23. decembra 2021**

**UPOZORNENIE:**

1. **Podujatie Staromestské vianočné trhy 2021 sa budú konať iba v prípade, že sa okresy Bratislava I -V budú v rámci COVID Automatu nachádzať maximálne v stupni „Ostražitosť“ (oranžová farba) a zároveň podujatie bude v takomto prípade prebiehať v režime OTP (očkovaní, testovaní, prekonaní)**
2. **V prípade, že sa kedykoľvek v termíne medzi 2.11.2021 až do dňa začiatku konania, t. j. 26.11.2021 presunú okresy Bratislava I – V do vyššieho stupňa (červený – čierny) stávajú sa opcie uhradené úspešnými uchádzačmi, ktorí budú mať podpísané nájomné zmluvy NEVRATNÝMI, čiže prepadnú v plnej výške v prospech vyhlasovateľa.**
3. **V prípade, že sa kedykoľvek v termíne počas konania podujatia presunú okresy Bratislava I – V do vyššieho stupňa (červený – čierny) nevratná časť bude pomerne znížená za každý deň konania sa podujatia o 1/28 -inu zaplatenej opcie.**
4. **V prípade, že úspešnému uchádzačovi prepadne opcia v prospech vyhlasovateľa, vyhlasovateľ sa takémuto uchádzačovi zmluvne zaviaže v prípade jeho záujmu, umožniť účasť na najbližšie organizovanom podujatí Staromestské vianočné trhy, avšak pri splnení ostatných štandardných podmienok účasti .**

**I. Podmienky na prenájom stánkov**

1. **Lokalita umiestnenie stánkov :** Hviezdoslavovo námestie
2. **Účel nájmu stánkov:**

predaj občerstvenia (jedlá, nápoje a lahôdky charakteristické pre vianočné obdobie)

predaj vianočných darčekov, remeselných výrobkov a suvenírov

1. **Doba nájmu stánkov:** od 26. novembra do 23. decembra 2021 – celkovo 28 dní
2. **Otváracie hodiny :** všetky typy stánkov denne od 10:00 hod do 22:00 hod.
3. **Minimálna výška nájomného a výška opcie podľa typu stánku :**

**Typ A)** polovičný hexagonál ***36,00 EUR/1 deň*** vrátane DPH 20% (**opcia 500,00 EUR**)

(predaj vianočných darčekov, remeselných výrobkov a suvenírov)

**Typ B)** polovičný hexagonál ***78,00 EUR/1 deň*** vrátane DPH 20% **(opcia 1000,00 EUR)**

(predaj jedál, nápojov a lahôdok)

**Typ C)** hexagonál ***270,00 EUR/1 deň*** vrátane DPH 20% **(opcia 2000,00 EUR)**

**Typ D)** hexagonál predĺžený ***300,00 EUR/1 deň*** vrátane DPH 20% **(opcia 2500,00 EUR)**

1. **Opcia:**

Pred podaním prihlášky, avšak najneskôr do 14.10.2021 bude záujemca povinný zložiť na účet: **IBAN SK0902000000003100482856, VS 202101, ŠS: (IČO záujemcu)**, opciu vo výške ako je stanovená v bode **I. e. Ak nebude do 14.10.2021 uhradená stanovená opcia v plnej výške, prihláška bude Komisiou vyradená.** Neúspešným uchádzačom budú opcie v plnej výške vrátené do 31.10.2021. V prípade, že dňa 1.11.2021 bude okres Bratislava I – V v rámci COVID Automatu v horšom stupni ako „Ostražitosť“ (oranžová farba) budú aj úspešným uchádzačom vrátené uhradené opcie v plnej výške, a to najneskôr do 15.11.2021.

1. **Nájomné a kaucia:**

Nájomné a kaucia sú splatné ako jednorazová platba pred podpisom nájomnej zmluvy na účet: **IBAN SK0902000000003100482856, VS (nájomné) 202102, VS (kaucia) 202103 a ŠS: (IČO záujemcu)** v termíne najneskôr do 22.10.2021. V cene nájomného sú už zahrnuté služby, a to dodávka elektrickej energie, dodávka vody a upratovanie spoločných priestranstiev. Kaucia za prípadné poškodenie stánku, resp. porušenie podmienok nájomnej zmluvy je pre **stánky typu A** a **B** stanovená vo výške **750,00 € vrátane DPH** a pre **stánky typu C** a **D** vo výške **1500,00 € vrátane DPH**. Táto kaucia bude vrátená najneskôr do 17.1.2022 buď v plnej výške, alebo znížená v závislosti od rozsahu poškodenia predmetu nájmu a prípadných pokút za porušenie podmienok nájomnej zmluvy.

**Ak nebude do 22.10.2021 uhradené stanovené nájomné vrátane kaucie znížené o sumu splatenej opcie, právo záujemcu na uzatvorenie zmluvy zanikne bez náhrady a vyhlasovateľ si vyhradzuje právo osloviť náhradníka.**

1. **Termín a miesto prevzatia súťažných podkladov:**

Súťažné podklady, t.j. prihlášku do výberového konania bude možné získať od 7.10.2021 na internetovej stránke [www.tssm.sk](http://www.tssm.sk), alebo osobne v sídle spoločnosti TSSM, a.s., Žilinská 1, 811 05 Bratislava, a to v pracovné dni od 9.00.do 15.00h.

**II. Podmienky účasti v súťaži**

Súťaže sa môžu zúčastniť fyzické osoby – živnostníci a právnické osoby. Rovnako sa súťaže môžu zúčastniť aj zahraničné osoby (t.j. fyzické osoby s bydliskom alebo právnické osoby so sídlom mimo SR), avšak prihláška a povinné prílohy musia byť predložené v slovenskom jazyku, alebo vo forme overeného prekladu dokumentu do slovenského jazyka.

V jednej prihláške nesmie byť uvedených viac druhov sortimentu a ponúk. Predložené prihlášky nie je možné meniť a dopĺňať a ani ich upravovať po uplynutí termínu určenom na ich doručenie. Prihlášky, ktorých obsah nebude zodpovedať podmienkam výberového konania (napr. neúplne vyplnená prihláška, nedoložené doklady), alebo budú doručené po stanovenom termíne, budú Komisiou vyradené.

Písomná prihláška do výberového konania musí obsahovať :

1. presné označenie uchádzača,
2. účel nájmu, t.j. presne špecifikovaná ponuka sortimentu predaja, prípadne fotodokumentácia ponúkaného tovaru (ponúkaný tovar uvedený v prihláške bude obsahom nájomnej zmluvy a prípadne zmeny a doplnenia nebudú akceptované)
3. ponuka nájomného vo forme sadzby EUR (vrátane DPH)/1 deň
4. doklad o oprávnení podnikať
5. referencie
6. doklad o úhrade opcie

Písomné prihlášky do výberového konania treba zaslať poštou na adresu :

**TSSM, a.s.**

**Žilinská 1**

**811 05 Bratislava**

alebo osobne doručiť v pracovné dni na vyššie uvedenú adresu, a to v uzatvorenej obálke, na ktorej bude uvedený adresát a výrazné označenie heslom :

„**STAROMESTSKÉ VIANOČNÉ TRHY 2021 N E O T V Á R A Ť !“**

**Prihlášky treba doručiť najneskôr v termíne do 14.10.2021 do 14.00 h.**

Uchádzač si v prihláške zvolí spôsob doručenia písomného oznámenia o výsledku výberového konania a to tak, že odpoveď mu bude buď priamo zaslaná poštou, alebo si ju vyzdvihne na pracovisku spoločnosti TSSM, a.s., Žilinská 1, 811 05 Bratislava.

**III. Ďalšie informácie**

1. **Spoločnosť TSSM a.s. si vyhradzuje právo otvoriť podujatie Staromestské vianočné trhy 2021 iba v prípade, že okres Bratislava I – V bude v rámci COVID Automatu maximálne v stupni „Ostražitosť“ (oranžová farba) a podujatie bude v takomto prípade prebiehať v režime OTP (očkovaní, testovaní, prekonaní)**
2. Spoločnosť TSSM a.s. si vyhradzuje právo kedykoľvek zrušiť výberové konanie. O zrušení budú navrhovatelia, ktorí podali návrhy, písomne upovedomení.
3. Spoločnosť TSSM a.s. si vyhradzuje právo všetky predložené súťažné návrhy odmietnuť.
4. Podaním prihlášky nevzniká nárok na pridelenie predajného stánku.
5. Záujemca nemá nárok na úhradu nákladov, ktoré mu vzniknú v súvislosti s účasťou vo výberovom konaní a prihlášky vrátane príloh nebudú uchádzačom vrátené.
6. Záujemca podpísaním prihlášky udeľuje,v zmysle zákona č. 18/2018Z. z. o ochrane osobných údajov, súhlas vyhlasovateľovi, aby boli jeho osobné údaje v rozsahu meno, priezvisko, adresa trvalého bydliska použité na evidenčné úkony vyhlasovateľa.
7. Výsledky výberového konania budú k dispozícii, podľa spôsobu doručenia zvoleného v prihláške, dňa 13.10.2021.
8. Rozdelenie umiestnenia a pridelenia jednotlivých stánkov úspešným uchádzačom je výhradne v kompetencii Komisie.

Prípadné informácie týkajúce sa výberového konania budú poskytované výlučne prostredníctvom spoločnosti TSSM, a.s. konkrétne e-mailu : info@tssm.sk**.**

Prihlášky, ako aj ďalšie informácie, budú k dispozícii na webovej stránke spoločnosti TSSM, a.s. (www.tssm.sk)

Oznamujeme, že nejde o verejnú obchodnú súťaž v zmysle Obchodného zákonníka ani o verejnú súťaž v zmysle Občianskeho zákonníka.